Bæði kropsliga, andaliga og í tínium lívi sum heild. Tú fært vanliga størri frælsi, byrjar møguliga at arbeiða, og hevur brúk fyri at ráða yvir egnum pengum. Tað kann eisini vera, at tú ynskir tær okkurt serligt, sum tú nú kanst spara upp til? Í Betri Banka ynskja vit at gera tað so lætt og trygt hjá tær at umsita tínar pengar sum til ber. Góð ráð Stovna eina Nýtslukontu til løn og lummapengar. Stovna eina Uppsparingarkontu, og lær teg at spara upp. Set ein part av lønini ella lummapengunum inn á uppsparingarkontuna hvønn mánað. Vit halda m. a. fyrilestrar innan nýtsluvanar, fíggjarætlan, Netbankan, lønarseðlar, at skriva umsókn og CV, at vera næmingur ella starvslesandi í Betri Banka. Tú ert sjálvandi eisini vælkomin at koma við fyrispurningum um evni, sum ikki eru við her. Einasta tú skalt gera er at skriva ein teldupost til ung. banki @ betri. fo Nýtslukonta Í Betri Banka kanst tú fáa eina Nýstlukontu, sum er ókeypis at stovna og hava. Ert tú 10 ár ella eldri, kanst tú knýta eitt mastercard debit til kontuna. Tað einasta tú skalt gera, er at lata henda bíleggingarseðilin inn í eina deild í bankanum. Minst til at fáa foreldur ella verja at undirskriva hann áðrenn. Sum nakað serligt bjóða vit eisini øllum ungum í aldrinum 13-17 ár at fáa mynd á kortið ókeypis. Les meira um hvat og hvussu her. Afturat hesum bjóða vit eisini netbankaloysnir frá tí, tú fyllir 10 ár. Um tú knýtir Netbankan at tíni Nýtslukontu, hevur tú altíð lætta og skjóta atgongd til yvirlitið yvir penganýtslu og uppsparing á tíni kontu. Tað ber ikki til at gera flytingar. Tá tú ert 15 ár, kanst tú stovna ein nýggjan Netbanka, sum gevur atgongd til at gera flytingar o. l. Legg til merkis, at foreldur kunnu fáa atgongd til Netbankan hjá børnunum, til tey fylla 18 ár.